cyanic-selkie/wikianc huggingface dataset:
Johans Georgs Eizens
Dzīvesgājums
Pēc konflikta ar vietējo muižniecību J.G.Eizens 1774. gadā bija spiests pārcelties uz Pēterburgu, bet 1775. gadā viņš pieņēma hercoga Pētera uzaicinājumu kļūt par viņa tautsaimniecisko padomnieku (Inspektor der hzgl. Oekonomie und Gärten), līdztekus bija Academia Petrina goda profesors (1776—1777). 1777. gadā Johans Georgs Eizens izstrādāja Rundāles muižas apsaimniekošanas plānu, pēc kura tika izveidoti divi augļu dārzi, vīnakalns un apiņu dārzs. Arī Jelgavā viņš savos teoloģiskajos darbos (Das thätige Christenthum un Das Christenthum nach der gesunden Vernunft und der Bibel) asi kritizēja dzimbūšanu, tādēļ Johans Georgs Eizens bija spiests doties atpakaļ cauri Vidzemei uz Pēterburgu. Dzīves pēdējos gadus strādāja par grāfa Černiševa muižu pārvaldnieku pie Maskavas.
Miris Maskavas guberņas Jaropoļecā (Ярополец) 1779. gada 4. (15.?) februārī.
Džokers (grafiskais romāns)
Publikāciju vēsture
Azarello un Bermeho jau iepriekš strādājuši pie līdzīga komiksa par Supermena seno ienaidnieku komiksā Lex Luthor: Man of Steel, un ideja par Džokera komiksu radās diskusijās pēc šī projekta pabeigšanas. DC redaktors Dens Didīo apstiprināja jauno projektu nākamajā dienā. Sākotnējais plāns bija atspoguļot šo saistību ar nosaukumu, kam bija tāda pati struktūra, Joker: The Dark Knight, tomēr uzskatīja, ka tas ir pārāk līdzīgs filmai "Tumšais bruņinieks", tādēļ nosaukumu saīsināja. Kad autoram jautāja, vai viņš dod priekšroku rakstīšanai par neliešiem, viņš atbildēja: "Es esmu viens no viņiem. [Smejas] Es neesmu viens no varoņiem. Cilvēks, kas mēģina tevi pazemot!"
Sižets
Džonijs Frosts, zema līmeņa slepkava, tiek nosūtīts uz Arkemas patversmi, lai sagaidītu tikko izlaisto Džokeru. Frosts kļūst par Džokera šoferi. Frosts ved Džokeru pie slepkavas Kroga. Viņi kopā dodas uz striptīza bāru ar nosaukumu Grin and Bare It. Ar Arles Kīnas palīdzību Džokers nogalina vienu no saviem bijušajiem rokaspuišiem un apliecina savu nodomu atkal padarīt Gotemu par savu pilsētu. Viņš aplaupa banku un pierunā Pingvīnu ieguldīt nozagto naudu. Džokers uzsāk slepkavību ķēdi, nogalinot daudzus ļaundarus, kuri viņu apzaguši, pārņēmuši viņa īpašumus un draudīgo reputāciju. Vēlāk Pingvīns viņu informē, ka Hārvijs Dents, viņa galvenais konkurents par Gotemas kontroli, izvairās ar viņu runāt, tādejādi saniknojot Džokeru. Frostu sagūsta Dents, kas brīdina viņu, ka Džokers viņu nogalinās, tomēr Frosts maldīgi uzskata, ka ir Džokeram līdzvērtīgs partneris. Frosts kavē uz Džokera tikšanos ar Ridleru. Viņi apmainās ar portfeli, un Džokers ar komandu aiziet. Pa ceļam viņiem uzbrūk Denta nolīgti policisti un Frosts apšaudē izglābj Džokera dzīvību.
Atsauksmes
Grafiskais romāns kopumā saņēma pozitīvas atsauksmes. IGN komentēja, ka "Braiena Azarello un Lī Bermeho Džokers ir dziļi satraucošs un pilnīgi kaitinošs darbs, literārs sasniegums, kas ieņem savu vietu līdzās Alana Mūra The Killing Joke kā viens no nedaudzajiem veiksmīgajiem mēģinājumiem ielīst Džokera galvā". AICN atzīmēja, ka "stāsts ir pārliecinošs, jo īpaši satriecošā kāršu atklāšana grāmatas beigās, un zīmējums ir satriecoši labs".
Loganam veicas
"Loganam veicas" (en) ir 2017. gada ASV kinokomēdija, kura režisors ir Stīvens Soderbergs. Galvenās lomas atveido Čenings Teitums, Ādams Draivers, Sets Makfārlins, Railija Kīo, Ketija Holmsa, Ketrīna Voterstone un Sebastjans Stens. Filmas pirmizrāde notika Noksvilā.
Divi brāļi Džimijs un Klaids mēģina veikt apjomīgu zādzību laikā, kad Ziemeļkarolīnā notiek NASCAR sacīkstes.
Galileo IOV FM3
Galileo IOV FM3 jeb Galileo In-Orbit Validation Flight Model 3 (no en "Galileo orbitālo pārbaužu trešais lidojuma modelis"), European GNSS apzīmējums GSAT0103, ir Eiropas navigācijas sistēmas Galileo orbitālo pārbaužu fāzes viens no četriem pavadoņiem. Galileo IOV FM3 palaists 2012. gada oktobrī; izvietots orbitālajā slotā C04.
Pavadonim dots arī nosaukums David par godu bērnu konkursa uzvarētājam Čehijā Dāvidam Markarjancam (David Markarjanc).
Pavadonī uzstādīti divi pasīvie ūdeņraža māzera atompulksteņi, divi rubīdija atompulksteņi; pulksteņu pārraudzīšanas un vadības iekārta, navigācijas signāla ģenerators, L-joslas antena navigācijas signāla raidīšanai, C-joslas antena augšupejošā signāla uztveršanai, divas S-joslas antenas telemetrijai un komandām, kā arī antena meklēšanas un glābšanas iekārtai.
Galileo IOV FM3 tika palaists 18:15:01 UTC no Gviānas kosmiskais centra ar nesējraķeti Sojuz-STB/Fregat-MT (lidojums VS03) kopā ar līdzīgu pavadoni Galileo IOV FM4. Dzinējbloks Fregat-MT Nr. 1031 veica divus manevrus, un 21:59 UTC pavadoņi tika ievadīti riņķveida orbītā. Pēc palaišanas pirmās divas nedēļas ik pēc 12 stundām Galileo IOV FM3 veica manevrus, lai sasniegtu vajadzīgo orbītu.
Zigfrīds Račiņš
Zigfrīds Račiņš (dzimis, miris ) bija latviešu estrādes dziedātājs. Viņa dziedātā Raimonda Paula dziesma "Mežrozīte" uzvarēja pirmajā Latvijas Radio Mikrofona aptaujā 1968. gadā.
Dzīvesgājums
Dzimis Iļģuciemā, Rīgā "Iļģuciema stikla fabrikas" stikla pūtēja ģimenē. Dziedāšanas talants izpaudies agri, triju gadu vecumā par dziedāšanu saņēmis valsts prezidenta dāvanu. Mācījās vijoļspēli vietējā bērnu mūzikas skolā, kopā ar Raimondu Paulu zēna gados esot uzstājies kopīgos koncertos. Guvis panākumus arī šaušanā.
Apguva stikla pūtēja un instrumentu atslēdznieka amatus, dienēja PSRS Kara flotē. Strādāja Ķīmiskās rūpniecības Konstruktoru birojā līdz pat pensijai, līdztekus dziedāja Rīgas Celtnieku kultūras nama orķestrī, medicīnas darbinieku klubā (1963) un citos strādnieku klubos. 1963. gadā apprecējies ar Almu Račiņu, ir meita. Bija Rīgas estrādes orķestra (REO) solists, no 1967. gada Ringolda Ores vadītā Latvijas Radio un TV vieglās un estrādes mūzikas orķestra solists.
Kļuva pazīstams ar viņa dziedātās Raimonda Paula dziesmas "Mežrozīte" uzvaru pirmajā Latvijas Radio veiktajā Mikrofona aptaujā 1968. gadā. Izpildīja latviešu komponistu Edmunda Goldšteina, Valtera Kaminska, Zigurda Rezevska, Alņa Zaķa, Aivara Zītara, Ivara Vīgnera, Miervalža Jonāna, Romualda Kalsona, Lolitas Vambutes u.c. liriskās un romantiskās dziesmas. Ierakstu anotācijās reizēm kļūdas dēļ minēts kā Zigurds Račiņš. Uzstājās lielkoncertos, ballēs, viesībās, kolhoznieku svētkos. Kopā ar ansambli "Freons" uzstājās arī Ķīmiskās rūpniecības Konstruktoru biroja saviesīgajos pasākumos.
1972. gadā atlaists no Latvijas Radio orķestra, pēdējais ieraksts bijis Jāņa Sildega "Tālais ciems". Pēdējo reizi publiski uzstājās "Mikrofona aptaujas" 25 gadu jubilejas koncertā 1993. gadā.
Miris pēc smadzeņu triekas 1998. gada 21. janvārī Rīgā, apglabāts Lāčupes kapos.
Raksturojums
Račiņa balsij raksturīgs izcili niansēts piano, kādu latviešu estrādes māksla vairs nav piedzīvojusi. Viņa balss plūdums atgādina vijoles kantilēnu savā nepārtrauktībā, nemaz nerunājot par lielisko dikciju un dzirdi, kas ļāva dziesmu ierakstīt jau pirmajā reizē. Viņš latviski iedziedājis arī vairāk nekā pussimtu tā laika populārāko melodiju, piemēram, "Vakardiena" (Yesterday, The Beatles). Dziedātājam gan esot trūcis kustību plastikas.
Diskogrāfija
2006. gadā "MicRec" ("Mikrofona Ieraksti") izdeva Z. Račiņa soloalbumu "Mežrozīte".
Džovanni Čenni
Džovanni Čenni (it; — ) bija Itālijas šahists.
Biogrāfija
No 1910. gadu sākuma līdz 1920. gadu vidum bijis viens no vadošajiem Itālijas šahistiem. Divas reizes pēc kārtas uzvarējis Boloņas pilsētas šaha čempionātos (1911, 1912).
Pārstāvējis Itāliju 1924. gada neoficiālajā šaha olimpiādē.
Sarkaņi (Baltinavas novads)
Sarkaņi ir ciems Baltinavas novadā. Atrodas novada centrālajā daļā 3 km no novada centra Baltinavas un 255 km no Rīgas.
Apdzīvotā vieta atrodas netālu no autoceļa P45, Kaņepes upes krastā.
Ronalds Ross
Ronalds Ross (en; — ) bija Indijā dzimis angļu medicīnas doktors. Saņēmis 1902. gada Nobela prēmiju fizioloģijā vai medicīnā par savu darbu ar malāriju.
Viņa atklājums ļāva secināt, ka malārija izplatās ar odu palīdzību, tāpat ar to tika sākta pamatu likšana slimības apkarošanā. 25 gadus strādājis Indijas medicīnas dienestā. Pēc dienesta pamešanas pievienojās Liverpūles Tropiskās medicīnas skolai, līdz dzīves beigām bijis viņam par godu dibinātā Rosa tropisko slimību institūta un slimnīcas vadītājs.
1908. gada pasaules čempionāts cīņas sportā
1908. gada pasaules čempionāts grieķu-romiešu cīņā notika 8. un 9. decembrī Vīnē (Austroungārija).
Augstābirzs
Augstābirzs ir ciems Vīksnas pagastā, Balvu novadā. Atrodas 228 km attālumā no Rīgas.
Baodina
Baodina (zh — Bǎodìng) ir pilsēta Ķīnas ziemeļos, Hebei provincē. Administratīvi veido prefektūras līmeņa municipalitāti ar vairāk kā 11 miljoniem iedzīvotāju, bet pašas Baodinas municipālajos rajonos dzīvo ap 1 miljonu cilvēku.
Vēsture
Sunu dinastijas laikā 960. gadā tika izveidots Baodžajas (保塞军) kara apriņķis, kura statuss 980. gadā tika paaugstināts līdz Baodžou (保州) kara apgabala statusam. 992. gadā tika uzbūvēta nocietināta pilsēta. Cietoksnis 13. gadsimtā tika nopostīts, bet atjaunots ar tagadējo nosaukumu Juaņu dinastijas laikā. Baodinas nosaukumu aptuveni var tulkot kā ‘Apsargājošā [galvaspilsētu]’, jo pilsētas uzdevums bija aizsargāt pieeju Pekinai. Ilgus gadus Baodina bija Džili provinces centrs, kā arī ievērojams kultūras centrs Minu un Cinu dinastiju laikā.
Administratīvais iedalījums
Baodinas prefektūras līmeņa pilsēta administratrīvi iedalās trijos urbānajos rajonos (Qū), kas principā veido pašu Baodinas pilsētu (Sjiņši, Beiši, Naņši), četrās apriņķa līmeņa pilsētās (Shì; Aņguo, Dindžou, Gaobeidiaņa un Džoudžou), kā arī 18 apriņķos (Xiàn).
Vlads Brazjūns
Vlads Brazjūns (lt, dzimis ) ir lietuviešu rakstnieks, dzejnieks un tulkotājs.
Emerita Buķele
Emerita Buķele (1941) ir latviešu ekonomiste un sabiedriskā darbiniece, bijusī Latvijas Augstākās Padomes deputāte.
Vlads Brazjūns
Studēja Viļņas Universitātē žurnālistiku un lietuviešu valodu un literatūru. Pašlaik ir izdoti viņa deviņi dzejoļu krājumi. Viņa darbos nozīmīgu vietu ieņem baltu tautu vienotības stiprināšanas ideja.
Atdzejojis lietuviešu valodā baltkrievu, franču, horvātu, krievu, latviešu, poļu, serbu un ukraiņu autoru darbus. Atdzejojis tādus latviešu autorus kā Eduards Aivars, Amanda Aizpuriete, Ingmāra Balode, Uldis Bērziņš, Pēters Brūveris, Māris Čaklais, Guntars Godiņš, Marts Pujāts, Anna Rancāne, Jānis Rokpelnis, Knuts Skujenieks, Inese Zandere un Egīls Zirnis.
Šarls Šampo
Šarls Šampo (de, bg; dzimis 1865. gadā, miršanas gads nav zināms), arī Šarls Šampovs (bg) bija šveiciešu vingrotājs. Viņš 1896. gada vasaras olimpiskajās spēlēs bija pirmais Bulgāriju pārstāvošais sportists, kurš startēja vasaras olimpiskajās spēlēs.
Nevis slinkojot un pūstot
Nevis slinkojot un pūstot ir Jurjānu Andreja patriotiska vīru kora dziesma ar Jura Alunāna vārdiem, kas atskaņota 1910. gada Piektajos vispārējos latviešu dziesmu svētkos.
Vēsture
1860. gadā Juris Alunāns Tērbatā izdeva rakstu krājumu „Sēta, Daba, Pasaule” 3 grāmatās. Pirmajā grāmatā bija publicēts čehu rakstnieka Františeka Ladislava Čelakovska (František Ladislav Čelakovský, 1799—1852) dzejoļa latviskojums „Nevis slinkojot un pūstot”. Vēlāk pievienots oriģināls ceturtais pants, kas beidzas ar rindu „Augstu laimi Latvijai”. Jurjānu Andreja himna „Nevis slinkojot un pūstot” sacerēta 19. gadsimta beigās. Pēc dziesmu svētku vēsturnieka Valentīna Bērzkalna domām šī Jurjāna dziesma jaunus vaibstus gan vairs neparāda, un viņa daiļrades raženākais cēliens jau bija tikpat kā noslēdzies.
Ķuršu pareizticīgo baznīca
Ķuršu Svētā Gaišreģa Elijas pareizticīgo baznīca ir pareizticīgo dievnams Pededzes pagastā, nedaudz vairāk nekā kilometru uz rietumiem no Ķuršu ciema. Atrodas Ķuršu kapsētā.
Emerita Buķele
Dzīvesgājums
Dzimusi Varakļānu pagasta Skapstatu sādžā. Strādāja par rūpniecības uzņēmumu grāmatvedi, 1988. gadā kļuva par LKP Bauskas rajona komitejas sekretāri.
Šarls Šampo
Viņš 1896. gada vasaras olimpiskajās spēlēs Atēnās startēja trijās vingrošanas disciplīnās — atbalsta lēcienā, līdztekās un vingrošanas zirgā. Diemžēl viņa iegūtie rezultāti šajās disciplīnās nav zināmi.
Emerita Buķele
Dzīvesgājums
Atmodas kustības laikā 1990. gadā Buķeli ievēlēja par Latvijas Augstākās Padomes deputāti no 113. Īslīces vēlēšanu apgabala, 1990. gada 4. maijā viņa nobalsoja par Latvijas Republikas neatkarības atjaunošanu.
No 1998. gada Buķele bija Rundāles pagasta viesu nama "Straumēni" saimniece. 2005. gada Rundāles pagasta padomes vēlēšanās viņa piedalījās no vēlētāju apvienības «Cilvēkiem un zemei», bet 2008. gada aprīlī piedalījās partijas "Pilsoniskā savienība" dibināšanā Limbažos.
Apbalvojumi
2000. gadā Buķeli apbalvoja ar trešās šķiras Triju Zvaigžņu ordeni un 1991. gada barikāžu dalībnieka piemiņas zīmi.
Šarls Šampo
Šampo bija Šveices valstspiederīgais, kurš brīdī, kad piedalījās pirmajās mūsdienu olimpiskajās spēlēs, strādāja par vingrošanas skolotāju Bulgārijas galvaspilsētā Sofijā. Tādējādi Bulgārija bieži tiek iekļauta 1896. gada olimpisko spēļu pārstāvēto valstu skaitā.
Šarlam Šampo Bulgārijā bija nozīmīga loma futbola popularizēšanai valstī.
Ķuršu pareizticīgo baznīca
Līdz Pirmā pasaules kara beigām, kad pastāvēja Krievijas Impērija, Pededzes pagasta pareizticīgie pulcējās baznīcā un kapsētā Lauru pagastā (agrāk Igaunijā, tagad Krievijā). Tā kā jaunieviestās robežas ierobežoja pārvietošanos, draudzes locekļi nolēma celt paši savu dievnamu. Tas tika iesvētīts 1937. gadā. Ap to izveidoja kapsētu.
Baznīcai ir vietējās nozīmes arhitektūras pieminekļa statuss.
Nacionālais dabas vēstures muzejs
Nacionālais dabas vēstures muzejs (en) atrodas Nacionālajā alejā, Vašingtonā, ASV. Atrodas Smitsona institūta pārvaldībā.
Atvērts 364 dienas gadā, muzejs pieejams bez ieejas maksas. 2014. gadā Nacionālo dabas vēstures muzeju apmeklēja 7,3 miljoni cilvēku. Šis ir trešais apmeklētākais muzejs pasaulē, apmeklētākais dabas vēstures muzejs pasaulē un apmeklētākais muzejs Ziemeļamerikā. Muzejs dibināts 1910. gadā, galvenā ēka ir vairāk nekā 123 tūkstošus m2 liela, izstāžu kopējā platība ir 33 tūkstoši m2. Nacionālā dabas vēstures muzeja kolekcijā ir 126 miljoni augu, dzīvnieku, fosiliju, minerālu, akmeņu, meteorītu un dažādu artefaktu paraugu. Muzejā darbojas 185 profesionāli dabas vēstures speciālisti, kas ir lielākā zinātnieku grupa, kas nodarbojas ar pasaules dabas un kultūras vēstures pētīšanu.
Funšāla
Funšāla (pt, ) ir pilsēta Portugālē, Madeiras autonomā reģiona administratīvais centrs. 2011. gadā pilsētā dzīvoja gandrīz 112 tūkstoši cilvēki, un pēc šī rādītāja tā ir 11. lielākā pilsēta Portugālē. Nozīmīgākās rūpniecības nozares: vīna ražošana, cukura rūpniecība un kuģubūve. Nozīmīga nozare ir arī tūrisms. Pilsētā atrodas starptautiskā lidosta.
Funšālā ir dzimis viens no savas paaudzes labākajiem futbolistiem — Krištianu Ronaldu.
Vjetnamas futbola izlase
{{Futbola izlases infokaste {{nowrap|(Zelta Zvaigznes karotāji)}} (Manila, Filipīnas; ) (Hošimina, Vjetnama; ) (Kualalumpura, Malaizija; ) 🇴🇲 oman 6–0 (Inčhona, Dienvidkoreja; ) }} Vjetnamas futbola izlase ir nacionālā futbola komanda, kas pārstāv Vjetnamu starptautiskās futbola sacensībās. Vjetnamas futbola izlasi pārvalda Vjetnamas Futbola federācija. No 1954. gada līdz 1976. gadam, kad pastāvēja Ziemeļvjetnama un Dienvidvjetnama, valstīs bija katrai sava futbola izlase.
Neatkarības laukums (Rīga)
Neatkarības laukums, agrāk Jēkaba laukums, ir laukums Vecrīgā starp Valdemāra, Torņa, Jēkaba un Noliktavas ielu.
Urban Hymns
Urban Hymns ir angļu rokgrupas The Verve trešais studijas albums. Tas izdots, sadarbībā ar Hut Recordings. Tas izpelnījās pozitīvas kritiķu atsauksmes un kļuva par vienu no gada veiksmīgākajiem albumiem. Šobrīd tas ir novērtēts kā 17. pārdotākais albums Lielbritānijas topu vēsturē.
Dziesmu saraksts
Visus skaņdarbus sacerējis Ričards Eškrofts, izņemot atzīmētos.
Neatkarības laukums (Rīga)
Vēsture
Līdz 17. gadsimtam teritorijā aiz Jēkaba vārtu torņa atradās neapbūvēts lauks. Pēc Rīgas citadeles nocietinājumu izveides Zviedru Vidzemes laikā te atradās Jēkaba bastions. Ap 1783. gadu Jēkaba bastionu noraka un izveidojušos laukumu dēvēja par Mazo Parādes laukumu, kura dienvidu malā 1828. — 1832. gadā uzbūvēja Arsenāla ēku.
1880. gadā Jēkaba laukumā notika Latviešu otrie vispārīgie dziedāšanas svētki. Kopkori veidoja 1653 dziedātāji no 70 koriem, svētku virsdiriģenti bija Jānis Bētiņš un Indriķis Zīle. 1905. gadā pēc Georga Kūfalta projekta laukumā iekārtoja parku, kurā notika publiski sarīkojumi, piemēram, Umurkumura (de) svinēšana augustā.
Pēc Latvijas padomju okupācijas 1950. gadā laukumu Černiševska vārdā pārdēvēja par Černiševska laukumu. 1987. gada 20. novembrī atjaunoja Jēkaba laukuma nosaukumu, bet 2018. gada 25. oktobrī nolēma pārdēvēt par Neatkarības laukumu. Nosaukuma maiņas ierosinātāji bija "4. maija Deklarācijas kluba" biedri — Latvijas Republikas Augstākās padomes deputāti, kas nobalsoja par 1990. gada 4. maija deklarāciju "Par Latvijas Republikas neatkarības atjaunošanu".
Frimans
Frimans var būt:
Akupunktūra
Akupunktūra ( — ‘adata’; puncturus — ‘dūriens’) ir viena no senās Tradicionālās Ķīnas medicīnas metodēm. Slimības tiek ārstētas ar ādas un zemādas stimulēšanu, ievadot "aktīvajos punktos" īpašas akupunktūras adatas.
Akupunktūru ķīnieši sāka attīstīt aptuveni 2500 gadus pirms mūsu ēras. Tā balstās uz ķīniešu filozofijas jiņ un jan principiem.
Moldbeja
Moldbeja (en) ir slēgta Kanādas meteoroloģiskā stacija Arktikā. Izvietojusies Prinča Patrika salas dienvidaustrumu krastā pie Moldbeja līča.
Vēsture
Stacija izveidota pēc Otrā pasaules kara ASV un Kanādas kopīgā Apvienotā Arktikas meteoroloģisko staciju (Joint Arctic Weather Stations; JAWS) projekta ietvaros kā viena no piecām Kanādas Arktikā; pārējās bija Jūrika (1947), Rezolūta (1947), Īsaksena (1948) un Alerta (1950). Stacijas būve uzsākta 1948. gada 11. aprīlī, kad ar ASV Gaisa spēku lidmašīnu salā tika nogādāti pirmie trīs stacijas darbinieki un pamataprīkojums. Pie stacijas darbojās lidlauks; tas neregulāri tiek apmeklēts arī mūsdienās. Stacija atjaunināta un modernizēta 1975. un 1985. gadā. 1961. gadā stacijā uzstādīta kombinētā ģeomagnētiskā un seismoloģiskā observatorija.
Amerikāņu personāls staciju pameta 1971. gadā, nododot to pilnīgā Kanādas kontrolē. Stacija tika slēgta 1997. gadā sakarā ar budžeta samazinājumu, pēdējais novērojums veikts 31. martā. Uzstādīta automātiskā meteostacija.
Piparkūkas
Piparkūkas ir tradicionālie Ziemassvētku cepumi Latvijā, Igaunijā, Somijā un Skandināvijā.
Apustulis Tadejs
Tadejs, saukts arī par Jūdu, bija viens no divpadsmit Jēzus Kristus apustuļiem.
Daļa kristiešu uzskata, ka viņš un Jēzus brālis Jūda ir viena un tā pati persona un ka Jūda bija Jēzus brālēns, nevis brālis. Jāņa evaņģēlijā 14:22 viņš tiek nosaukts par "Jūdu (ne Iskariotu)", lai nošķirtu no Jēzus nodevēja Jūdas Iskariota.
Olīvija Danhema
Olīvija Danhema (en) ir tēls ASV zinātniskās fantastikas teleseriālā "Viņpus", kas amerikāņu televīzijas kanālā Fox tika demonstrēts no 2008. līdz 2013. gadam. Viņa ir viena no seriāla galvenajiem varoņiem visā tā piecu sezonu garumā, parādoties jau pirmajā epizodē kā FIB aģente, kas koordinē FIB un ASV Tēvzemes drošības departamenta darbības. Pēc notikumiem, kas risinās seriāla pirmajā epizodē, aģente Danhema kļūst par speciālās starpnozaru vienības "Viņpus" (angļu: Fringe) locekli, šī vienība nodarbojas ar pārdabisku, ārpus realitātes un cilvēka izpratnes robežām esošu notikumu slepenu izpēti. Kā civilo zinātnisko konsultantu viņa nodaļai piesaista doktoru Volteru Bišopu, kuram ir plaša pieredze transcendentālas zinātnes jomā, taču pēdējos 17 gadus tas pavadījis psihiatriskajā slimnīcā. Voltera pieskatīšanai tiek uzaicināts viņa dēls Pīters, ar kuru Olīvijai vēlāk izveidojas romantiskas attiecības, un viņš kļūst par Olīvijas vīru.
Sākot ar otro sezonu, seriālā tiek iesaistīta Olīvijas Danhemas dubultniece no paralēlā visuma — Viltuslīvija (Fauxlivia), kam ir sava sižeta līnija, kas balstās uz notikumiem paralēlajā realitātē.
Abas lomas atveido aktrise Anna Torva, kas par savu sniegumu ir saņēmusi vairākas balvas, tai skaitā 4 Saturna balvas, kas padara viņu par rekordisti starp šīs balvas īpašniekiem, kuri to saņēmuši vairākas reizes.
Personāža vēsture
Olīvija Danhema uzauga Džeksonvilas militārajā bāzē Floridā. Tur viņa kādu laiku pavadīja Voltera Bišopa un Viljama Bella eksperimentālajā grupā, kas veica jaunu zāļu — korteksifāna pārbaudes, cerot paaugstināt bērnu intelektuālo līmeni, dot tiem paranormālas spējas, tādējādi sagatavojot komandu karam ar paralēlo visumu. Kad Olīvijai bija 9 gadi, viņa smagi ievainoja savu patēvu, kurš sita viņu un viņas māti. Olīvijas māte nomira, kad viņa bija 14 gadus veca. Pirms nonākšanas vienībā "Viņpus" Olīvija darbojās kā īpašais aģents noziegumu izmeklēšanai Jūras spēku korpusā, un pēc tam kā aģents sadarbībai starp FIB un Tēvzemes drošības departamentu. Viņas draugs un mīļotais cilvēks tolaik bija Džons Skots, kurš cieta, izmeklējot incidentu uz Hamburgas reisa lidmašīnas borta, sprāgstot neparastas izcelsmes ķimikālijām.
Lai glābtu mīļoto, Olīvija uzmeklēja doktoru Volteru Bišopu, kurš pirms daudziem gadiem bija strādājis ar līdzīgu vielu. Lai panāktu Voltera izrakstīšanu no psihiatriskās slimnīcas, Olīvija pierunā no Bagdādes atgriezties Pīteru, viņa dēlu. Doktors Bišops ne tikai palīdz atbrīvoties no ķīmiskā uzbrukuma sekām, bet arī veic eksperimentu, lai ļautu Olīvijas prātam iekļūt Džona Skota zemapziņā, šī eksperimenta rezultātā aģente Danhema kādu laiku piedzīvo blakusparādības, rodoties neīstām atmiņām. Džons Skots iet bojā vajāšanas laikā, un Olīvijai nepieciešams laiks, lai pārdzīvotu viņa zaudējumu un atklātu sev, ka Džons nav bijis nodevējs, par kādu viņš tiek uzskatīts drošības spēkos.
Strādājot kopā ar Volteru un Pīteru Bišopiem, Olīvija atceras, ka ar viņu tika veikti eksperimenti ar korteksifāna izmēģinājumiem un ekstrēmās situācijās viņai pat izpaužas paranormālas spējas, piemēram, telekinēze. Veicot izmeklēšanu, Olīvija regulāri saskaras ar kompānijas Massive Dynamic pārstāvjiem, viņai ir ciešs kontakts ar tās priekšsēdētāju Ņinu Šarpu, taču sastapt kompānijas patieso līderi Viljamu Bellu viņai izdodas tikai seriāla pirmās sezonas beigās. Tas notiek pēc tam, kad viņa veic pāreju uz citu realitāti, kas šajā realitātē izraisa autoavāriju. Olīvija iekrīt komā, bet atgūst apziņu īsu brīdi pirms atvienošanas no dzīvības uzturēšanas ierīcēm.
Tāpat kā citi, kas piedalījās eksperimentos ar korteksifānu, Olīvija spēj atšķirt, kuri priekšmeti vai cilvēki nākuši no citas realitātes, viņa redz arī to, ka no šīs realitātes nav Pīters, taču pēc Voltera lūguma to nevienam neizpauž. Seriāla otrās sezonas beigās viņa kopā ar Volteru pāriet paralēlajā realitātē, lai glābu Pīteru. Viņa lūdz to atgriezties. Taču dažas minūtes pirms pārejas atpakaļ uz mūsu visumu viņu nomaina dubultniece no paralēlā visuma, kuru Volters vēlāk nodēvē par Viltuslīviju (Fauxlivia).
Olīvija tiek sazāļota ar psihotropiem preparātiem un viņai tiek radītas viņas dubultnieces atmiņas, tādēļ viņa kādu laiku pat nenojauš, kas īstenībā ir. Tomēr Pītera Bišopa tēls, kuru viņa regulāri redz savās halucinācijās, palīdz viņai sevi atcerēties. Olīvija Danhema atgriežas savā pasaulē, izbēgot no nāves paralēlajā, apmēram tajā pat laikā no mūsu pasaules tiek "evakuēta" Viltuslīvija. Atgriezusies Olīvija uzzina, ka visu šo laiku Pīteram bijušas attiecības ar viņas dubultnieci, un viņai vajadzīgs laiks, lai to pieņemtu un piedotu Pīteram, pēc kāda laika viņu attiecības atjaunojas. Kādu laiku viņas ķermenī mīt Viljama Bella prāts, taču Bells atstāj Olīvijas ķermeni, kad saprot, ka viņš to nogalina,
Taje Taivo
Taje Ismaila Taivo (en, dzimis ) ir Nigērijas futbolists, spēlē aizsarga pozīcijā, bijis Nigērijas futbola izlases dalībnieks.
Olīvija Danhema
Personāža vēsture
Kad Voltera Bišopa dubultnieks no paralēlā visuma (mūsu visumā viņš tiek dēvēts par Volternatīvu (Walternate)) aktivizē mašīnu, kas ļauj iznīcināt vienu no realitātēm, Pīters, vienīgais, kurš var vadīt šo mašīnu, redz nākotni, kurā ir izdzīvojis tikai viņu visums: 2026. gadā Olīvija vada vienību "Viņpus", viņa ir precējusies ar Pīteru, šaubās par to, vai šajā nemierīgajā pasaulē viņai vajadzētu radīt bērnus.
Taje Taivo
Savu karjeras veiksmīgāko posmu aizvadījis Francijas komandā Marseille, kur septiņu sezonu laikā izcīnījis vienu Ligue 1 čempionu titulu. Spēlējis arī Itālijā, Anglijā, Ukrainā, Turcijā, Somijā, Šveicē un Zviedrijā.
Nigērijas futbola izlases sastāvā piedalījies 2010. gada FIFA Pasaules kausā.
Sasniegumi
Marseille
Olīvija Danhema
Personāža vēsture
2015. gadā Novērotāju iebrukuma laikā Olīvija un Pīters zaudē savu meitu Henrietu. Pīters nodarbojas ar meitas meklējumiem, upurējot attiecības ar Olīviju. Viņa savukārt mēģina remdināt zaudējuma sāpes, palīdzot Volteram realizēt plānu iebrucēju satriekšanai, tāpēc tiek ieslēgta "dzintarā" Ņujorkā, tālu prom no pārējās "Viņpus" komandas. Viņu atrod 2036. gadā, kad Henrieta Bišopa, Olivījas un Pītera pieaugusī meita, pretošanās kustības locekle ar kolēģu un draugu palīdzību "atkausē" dzintarā ieslēgto "Viņpus" komandu. Kad Henrieta iet bojā, Olīvija ir nomākta, bet viņa atrod sevī spēku, lai turpinātu īstenot Voltera plānu, kā arī atgriež Pīteru, kurš, skumju pārņemts, nonāk uz atriebības ceļa un gandrīz zaudē cilvēcīgumu.
Kad izdodas plāns, kam bija jāizmaina laikjosla, Novērotāju uzbrukums 2015. gadā nenotiek. Olīvija Danhema ir laimīga māte un mīļotā cilvēka sieva.
Viltuslīvija
Viltuslīvija (Fauxlivia) vispirms parādās epizodē Over There. Arī viņa ir paralēlā visuma vienības "Viņpus" aģente. Par viņas bērnību gandrīz nekas nav zināms. Viņas māte ir dzīva, viņas māsa mirusi dzemdībās. Viņa uzaugusi pasaulē, kur katru dienu notiek paranormāli notikumi, un pie tā pieradusi. Viltuslīvija ir olimpiskā čempione šaušanā. Viņa ir pārliecināta, ka oriģinālais visums karo ar viņiem un gatavojas tos iznīcināt.
Pēc Volternatīva pavēles Viltuslīvija dodas uz oriģinālo visumu, kur izliekas par Olīviju Danhemu, lai iegūtu daļas mašīnai, kam jāiznīcina oriģinālo visumu. Ilgu laiku viņai izdodas veiksmīgi uzdoties par Olīviju, taču Pīters pamana dažas dīvainības. Kad atklājas, ka notiek krāpšana, Viltuslīvija tiek "evakuēta" no oriģinālā visuma, atgriezusies viņa drīz uzzina, ka gaida bērnu no Pītera Bišopa. Tas sagrauj viņas attiecības ar līgavaini Frenku Stentonu. Pēc Volternatīva slepenas pavēles viņas grūtniecība tiek paātrināta, un viņa dzemdē dēlu Henriju, kura DNS Volternatīvs grib izmantot mašīnas aktivizācijai. Tomēr Viltuslīvija ar vecākā virsnieka Linkolna Lī palīdzību mēģina apturēt šo plānu.
Pēc tilta izveidošanas starp visumiem un Pītera dzēšanas no laikjoslas Viltuslīvija ir attiecībās ar Frenku, un viņai nekad nav bijis bērna. Tomēr ceturtās sezonas vidū viņa piemin, ka "tikko no kāda šķīros, un Linkolnam bija plecs, uz kura izraudāties." Tomēr viņa nepievērš uzmanību Linkolna Lī mīlestībai. Pēc Linkolna bojāejas viņa ir nomākta, Linkolns Lī no sākotnējā visuma, kas paliek kopā ar viņu pēc tilta slēgšanas starp visumiem, palīdz viņai tikt galā ar emocionālām problēmām. Seriāla beigās Viltuslīvijai ir apmēram 57 gadi, paralēlajā visumā viņa vada "Viņpus", ir precējusies ar Linkolnu Lī, viņai ir pieaudzis dēls.
Personāža tapšana
Austrāliešu aktrise Anna Torva Olīvijas Danhemas lomai tika izvēlēta pēc ilgām kinoprovēm. Tieši viņā seriāla veidotāji saskatīja "sievieti, kas izskatās pēc FIB aģenta un tai pašā laikā ir neaizsargāta". Torvu intervēja Internetā, jau nākamajā dienā viņai tika paziņots, ka viņa izvēlēta lomai, un tai jāierodas Toronto uz filmēšanu. Aktrisei bija jātēlo divus atšķirīgus personāžus — līdzīgus, bet tajā pašā laikā dažādus vienas un tās pašas sievietes tēlus. Otrajai Olīvijai tika nolemts izveidot pilnīgi jaunu vizuālo tēlu. Džefs Pinkners, viens no izpildproducentiem, norādīja, ka tad, kad Torva parādījās uzņemšanas laukumā jaunajā izskatā, viņa bija personāžu pārveidojusi par rotaļīgu un seksīgu. Lai izmainītu Olīvijas tēlu, blondīni ar gariem matiem, sākotnēji bija plānots tos apgriezt īsākus, bet pēc tam tos nolēma pārkrāsot kastaņbrūnus, lai varones viena no otras atšķirtos. Turklāt Viltuslīvija lieto vairāk kosmētikas.
Tēla apraksts
Olīvija Danhema ir izcila detektīve, pārņemta ar savu darbu. Viņa ir vientuļniece, kas pilnībā koncentrējas uz darbu. Bez Džona Skota viņa cieši sadarbojas tikai ar FBI kolēģi Čārliju Frensisu, kura nāvi no "vilkaču" rokas ļoti pārdzīvo. Viņai ir pastiprināta taisnīguma sajūta, viņa prot būt līdzjūtīga. Korteksifāna izmēģinājumi ir Olīviju ietekmējuši tik lielā mērā, ka viņa nebaidās ne no kā. Attiecībās ar cilvēkiem viņa ir piesardzīga sava nežēlīgā patēva dēļ, viņai nav viegli ļaut cilvēkiem tai tuvoties. Tādēļ viņa ilgi nevar pārdzīvot ar Džonu Skotu saistītos notikumus. Viņai bija grūti atsākt attiecības ar Pīteru pēc tam, kad tas neatšķīra Olīviju no viņas dubultnieces. Iepazīšanās ar Volteru un Pīteru padara Olīviju tolerantāku. Pēc tam, kad laika josla tiek restartēta un līdz brīdim, kad pilnībā tiek pieņemtas "otras" Olīvijas atmiņas, viņa ir daudz vienkāršāka un asāka. Olīvijai piemīt eidētiska atmiņa, viņa brīvi runā vāciski.
Кritika
Lielākoties Anna Torva par Olīvijas Danhemas lomu saņēma pozitīvas atsauksmes, kaut gan pēc pirmajām sērijām kritiķi vēl nebija tik labvēlīgi.
MSNBC novērtēja Torvu un viņas atveidoto varoni, rakstot, ka "Olīvija ir seriāla dvēsele - viņa ir gatava uzbrukt un aizstāvēt, bet tajā pašā laikā viņa ir neaizsargāta. Torva zina, kā pasniegt savu varoni pat vistrauksmainākajā scēnā. Vienkāršs sportisks bikškostīms un viegls grims padara viņu par ticamu, skaistu profesionāli, nevis par seksbumbu, kas mētā noziedzniekus pa labi un pa kreisi".
Īpaša kritiķu atzinība sekoja, kad Anna Torva otrās, trešās un ceturtās sezonas laikā sāka atveidot divas lomas — Olīviju un viņas dubultnieci no paralēlā visuma.
Huans Sevastjans Verons
Huans Sevastjans Verons (es,, dzimis ) ir bijušais Argentīnas futbolists, kas spēlēja pussarga pozīcijā. Pašlaik (2018. gadā) ir Argentīnas futbola kluba Estudiantes priekšsēdētājs un sporta direktors. Viņš šajā klubā sāka savu futbolista karjeru un beidza. Ir bijis Argentīnas izlasē trijos Pasaules kausos — 1998. gada, 2002. gada un 2010. gada FIFA Pasaules kausā.
Sasniegumi
Estudiantes
Parma
Lazio
Manchester United
Inter Milan
2022. gada ziemas olimpisko spēļu komandu vērtējums
2022. gada Pekinas ziemas olimpisko spēļu neoficiālā komandu vērtējuma tabulā tiks apkopota informācija par XXIV ziemas olimpisko spēļu medaļu ieguvējiem un vietām labāko astotniekā.
Valstis sarindotas medaļu punktu (trīs punkti par pirmo vietu, divi par otro, viens par trešo) un papildpunktu (8 punkti par pirmo vietu, septiņi par otro utt.) kārtībā, ja medaļu vai vietu astotniekā valstij nav, tad dilstošā secībā pēc augstākās iegūtās vietas.
Pēc 89 sadalītiem medaļu komplektiem (pēdējais Ātrslidošana 2022. gada ziemas olimpiskajās spēlēs — 1000 metri sievietēm; iesākts)
Maļinovka (Šķilbēnu pagasts)
Maļinovka ir ciems Viļakas novada Šķilbēnu pagastā. Izvietojies pagasta ziemeļu daļā 7 km no pagasta centra Rekovas, 15,8 km no novada centra Viļakas un 254 km no Rīgas.
Apdzīvotā vieta izvietojusies nomaļus no valsts autoceļiem.
Sesars Rodrigess
Sesars Rodrigess Alvaress (es, dzimis, miris ) bija Spānijas futbolists un futbola treneris, spēlēja uzbrucēja pozīcijā, pārstāvējis Spānijas futbola izlasi.
Savu karjeras lielāko daļu pavadījis FC Barcelona komandā, piedaloties kopumā 351 mačā un gūstot 232 vārtus, padarot viņu par kluba labāko vārtu guvēju vairākas desmitgades, līdz viņu apsteidza Lionels Mesi. Sesars piecas reizes uzvarēja La Liga turnīrā un kopumā izcīnīja 13 titulus.
Jāps de Hops Shefers
Izglītību ieguvis Leidenes universitātē. Bijis Nīderlandes Pārstāvju palātas loceklis (1986—2002), no 1997. līdz 2001. gadam bija Nīderlandes Kristīgo demokrātu partijas (Christen-Democratisch Appèl) līderis. 2002. gada jūlijā kļuva par ārlietu ministru Jana Petera Balkenendes vadītajā kabinetā. No amata atkāpās 2003. gada decembrī, kad kļuva par NATO ģenerālsekretāru. Viņa NATO vadības laikā organizācijai pievienojās arī Latvija. 2004. gada novembrī ticis apbalvots ar Triju Zvaigžņu ordeni. Pēc NATO ģenerālsekretāra amata pamešanas 2009. gadā kļuva par profesoru Leidenes universitātē.
Sesars Rodrigess
Spānijas futbola izlasi pārstāvējis no 1945. līdz 1952. gadam, 12 mačos gūstot 6 vārtus. Piedalījies 1950. gada FIFA Pasaules kausā.
Spēlētāja karjera
Barcelona
Granada
Elche
Individuālie sasniegumi
Trenera karjera
Hércules
1907. gada pasaules čempionāts cīņas sportā
1907. gada pasaules čempionāts grieķu-romiešu cīņā notika 20. maijā Frankfurtē pie Mainas (Vācijas impērija).
Jive Records
Jive Records ir amerikāņu ierakstu kompānija, kas dibināta 1981. gadā un pieder RCA Music Group. Tās mītnes vietne ir ASV, Ņujorkā. Jive 1980. gados plašāk sadarbojušies ar hiphopa izpildītājiem un 1990. gados ar jauniešu un pušu grupām. Veiksmīgākā sadarbība kompānijai Jive ir bijusi ar Backstreet Boys un Britniju Spīrsu.
Ķerkliņu luterāņu baznīca
Ķerkliņu evaņģēliski luteriskā baznīca ir 20. gadsimta četrdesmitajos gados pamests Latvijas Evaņģēliski luteriskās baznīcas dievnams Saldus novada Zvārdes pagasta teritorijā, uzkalnā ar skatu Ķerkliņu ezera rietumu krasta virzienā.
Šī luterāņu baznīca celta 1641. gadā sākotnēji kā koka dievnams, bet vēlāk jau kā mūra celtne, taču postīta abos pasaules karos. Ķerkliņu baznīca ar apakšzemes ejas palīdzību agrāk esot bijusi savienota ar bijušo, netālo klosteri.
Draudze 1929. gadā atjaunojusi baznīcas mūra ēku pēc tā laika raksturīgās būvprakses, lielos sienu tilpumus aizpildot ar laukakmeņiem, bet precīzo ēkas kontūru veidojot ar māla ķieģeļiem.
Trump World Tower
Trump World Tower ir daudzstāvu dzīvojamā ēka, kas atrodas Manhatanā, Ņujorkā, Ņujorkas štatā, ASV. Ēkas pamatakmens ielikts 1999. gadā, bet tā celtniecība pabeigta 2001. gadā. Ēkas celtniecība izmaksāja ap 300 miljoniem ASV dolāru un tā ir celta modernisma stilā.
Kopumā ēka sastāv no 72 stāviem un 376 dzīvokļiem, kuru kopējā platība ir 89 800 m². Ēkas augstums līdz jumtam ir 262 metri, bet līdz augstākajam stāvam 230 metri. No tās uzcelšanas brīža 2001. gadā līdz 2003. gadam, tā bija augstākā dzīvojamā ēka pasaulē. Tās īpašnieks ir ASV prezidents Donalds Tramps.
Galileo IOV FM4
Galileo IOV FM4 jeb Galileo In-Orbit Validation Flight Model 4 (no en "Galileo orbitālo pārbaužu ceturtais lidojuma modelis"), European GNSS apzīmējums GSAT0104, ir Eiropas navigācijas sistēmas Galileo orbitālo pārbaužu fāzes viens no četriem pavadoņiem. Galileo IOV FM4 palaists 2012. gada oktobrī; izvietots orbitālajā slotā C05.
Pavadonim dots arī nosaukums Sif par godu bērnu konkursa uzvarētājai Dānijā Sifai Skovai Kristensenai (Sif Skov Christensen).
Pavadonī uzstādīti divi pasīvie ūdeņraža māzera atompulksteņi, divi rubīdija atompulksteņi; pulksteņu pārraudzīšanas un vadības iekārta, navigācijas signāla ģenerators, L-joslas antena navigācijas signāla raidīšanai, C-joslas antena augšupejošā signāla uztveršanai, divas S-joslas antenas telemetrijai un komandām, kā arī antena meklēšanas un glābšanas iekārtai.
Galileo IOV FM4 tika palaists 18:15:01 UTC no Gviānas kosmiskais centra ar nesējraķeti Sojuz-STB/Fregat-MT (lidojums VS03) kopā ar tās pašas sērijas pavadoni Galileo IOV FM3. Dzinējbloks Fregat-MT Nr. 1031 veica divus manevrus, un 21:59 UTC pavadoņi tika ievadīti riņķveida orbītā. Pēc palaišanas pirmās divas nedēļas ik pēc 12 stundām Galileo IOV FM3 veica manevrus, lai sasniegtu vajadzīgo orbītu.
2014. gada 27. maijā aparatūrā radās problēmas. Navigācijas aparatūras darbība atjaunota tikai daļēji.
Pasija
Pasija ir sakrālā mūzika, kuras pamatā ir stāsts par Jēzus Kristus ciešanām un nāvi. Pasijas stāsta apustuļi ir Matejs, Marks, Lūka un Jānis. Pasijai raksturīgs cikliskums, pēc formas un uzbūves tā ir līdzīga oratorijai. Šādus skaņdarbus rakstījuši tādi komponisti kā, piemēram, Johans Sebastiāns Bahs.
Mihails Kuzmins
Mihails Kuzmins (ru; dzimis Jaroslavļā, miris  Ļeņingradā) bija krievu dzejnieks un prozaiķis, krievu literatūras Sudraba laikmeta pārstāvis.
Biogrāfija
M. Kuzmins dzimis muižnieku ģimenē. Viņa ģimene 1884. gadā pārcēlās uz Sanktpēterburgu, kur viņš beidzis 8. pilsētas ģimnāziju, pēc tam studējis konservatorijā pie N. Rimska-Korsakova un A. Ļadova. Literatūrā debitējis 1905. gadā, skandalozu ievērību izpelnās viņa pirmais romāns "Spārni" (1906), kur pirmoreiz krievu literatūrā tik atklāti aprakstīta homoerotiska kaisle. 1908. gadā tiek publicēts debijas dzejoļu krājums "Tīkli", kam seko vēl vairāki. M. Kuzmina vārds saistīts ar akmeistu literāro grupējumu.
Darbi Latvijā
M. Kuzmina dzejas un prozas tulkojumi parādās latviešu presē jau pirms 1. pasaules kara.
2014. gadā Vladislavs Nastavševs Jaunajā Rīgas teātrī iestudē viņa romāna "Peldošie, ceļojošie" dramatizējumu. Par savu ieceri režisors stāsta: "Mihails Kuzmins ir daļēji aizmirsts krievu dzejnieks un prozaiķis, kurš savā daiļradē gāja pilnīgi atšķirīgā virzienā nekā Dostojevskis, Tolstojs, Čehovs vai citi krievu literatūras milži. Viņš bija vairāk vērsts uz Eiropas kultūru, līdz ar to neiekļāvās valdošajā tradīcijā. Viņa darbiem raksturīgs mānīgs vieglums, interese par 18. gadsimta Franciju, krievu ikonām, seniem mūku un svēto stāstiem, sengrieķu dzeju un kultūru."
M. Kuzmina dzejoļi 2014. gadā publicēti žurnālā "Latvju Teksti". 2019. gadā Kuzmina pirmais dzejoļu krājums "Tīkli" bija izdots latviešu valodā: "Neputns" apgāds Vērdiņa tulkojumiem pievienoja jaunus Eināra Pelša tulkojumus un Dmitrija Kuzmina priekšvārdu.
Šrilankas futbola izlase
Šrilankas futbola izlase ir nacionālā futbola komanda, kas pārstāv Šrilanku starptautiskās futbola sacensībās. Šrilankas futbola izlasi pārvalda Šrilankas Futbols. Līdz 1972. gadam pirms Ceilona mainīja nosaukumu uz Šrilanku - pazīstama kā Ceilonas Futbola izlase
Pērkonkrusts (nozīmju atdalīšana)
Pērkonkrusts var būt:
Rekviēms
Rekviēms ir sēru mesa. Rekviēms ir veltīts mirušo piemiņai. Tas parasti ir ciklisks skaņdarbs ar četrām nemainīgām daļām.
Auguļi (Indras pagasts)
Auguļi ir ciems Indras pagastā, Krāslavas novadā. Atrodas 298 km attālumā no Rīgas.
2017.—2018. gada UEFA Eiropas līgas sezona
2017.—2018. gada UEFA Eiropas līgas sezona bija Eiropas otrā spēcīgākā futbola klubu turnīra 47. sezona un 9. ar UEFA Eiropas līgas nosaukumu. Tā sākās ar pirmās kvalifikācijas kārtas spēlēm un noslēdzās  ar finālspēli Parc Olympique Lyonnais stadionā Francijā.
Roberts Millers
Roberts Svons Millers III (en) ir amerikāņu jurists, izlūkdienestu virsnieks, bijušais armijas komandieris un valsts amatpersona, kas strādāja kā sestais Federālā izmeklēšanas biroja (FIB) direktors no 2001. līdz 2013. gadam. Būdams FIB direktora amatā, viņš vadīja 11. septembra Dvīņu torņu terorakta izmeklēšanu un 2013. gada Bostonas maratona terorakta izmeklēšanu.
Stīvens Cūbers
Stīvens Cūbers (de; dzimis ) ir Šveices futbolists, pussargs, Šveices futbola izlases dalībnieks. Pašlaik (2021) spēlē Vācijas Bundeslīgas kluba Frankfurtes "Eintracht" sastāvā.
Sasniegumi
Grasshopper
CSKA
Doneckas "Donbass-2"
Doneckas "Donbass-2" ir Kontinentālās hokeja līgas kluba Doneckas "Donbass" fārmklubs, kas atrodas Doneckā, Ukrainā. Tas spēlē Ukrainas hokeja līgā, kur ir ieguvis 2 čempionu titulus.
Rezultāti
Profesionālā hokeja līga:
Kaskinena
Kaskinena (fi; sv) ir pilsēta un pašvaldība Somijas rietumos, Pohjanmā, Botnijas līča krastā. Kaskinenā dzīvo 1374 iedzīvotāji (2013. gada 28. februārī). Tā ir mazākā pašvaldība ar pilsētas statusu pēc iedzīvotāju skaita un otrā mazākā pēc sauszemes platības. Pašvaldībā iedzīvotāju vairākums (66 %) runā somu valodā, bet 28 % — zviedriski.
Pilsēta izvietojusies uz salas, kuru ar pārējo valsti savieno divi tilti. Kaskinenā ir osta, kā arī to sasniedz dzelzceļa līnija, kura tiek izmantota kravu transportēšanai.
19. gadsimtā iedzīvotāju galvenā nodarbošanās bija zvejniecība un tirdzniecība.
Džordžs Vatskis
Džordžs Virdens Vatskis (angļu: George Virden Watsky; dzimis 1986. gada 15. septembrī), labāk pazīstams kā Watsky, ir amerikāņu mūziķis, dziesmu autors, ierakstu producents, dzejnieks un rakstnieks. Viņš izpilda slam dzeju un ir piedalījies šova Russell Simmons Presents Def Poetry 6. sezonā.
Vatskis guva popularitāti kā reperis ar savu video "Pale kid raps fast" 2011. gadā. Viņš izdevis sešus studijas albumus: Watsky 2009. gadā, Cardboard Castles 2013. gadā, All You Can Do 2014. gadā, x Infinity 2016. gadā, Complaint 2019. gadā un Placement 2020. gadā. Viņš koncertē kopā ar savu grupu Créme Fraîche. Vatskis pazīstams arī ar Epic Rap Battles of History kolaborācijām un ir grāmatas How to Ruin Everything in 2016 autors.
Jakobs van't Hofs
Jakobs Henriks van't Hofs (nl; dzimis, miris ) bija nīderlandiešu ķīmiķis, darbojās fizikālās ķīmijas un organiskās ķīmijas jomā. 1901. gadā viņš kļuva par pirmās Nobela prēmijas ķīmijā laureātu, to saņēma par "ķīmiskās dinamikas likumsakarību un osmotiskā spiediena šķīduma atklāšanu". Viņa atklājumi ir palīdzējuši aizsākt fizikālās ķīmijas disciplīnu kāda tā ir mūsdienās.
Silagaiļi (Baltinavas novads)
Silagaiļi ir ciems Baltinavas novadā. Atrodas novada centrālajā daļā 2 km no novada centra Baltinavas un 255 km no Rīgas.
Ceļošana laikā
Ceļošana laikā ir koncepcija par pārvietošanos starp noteiktiem punktiem laikā, līdzīgi kā pārvietojoties starp dažādiem punktiem telpā, parasti izmantojot hipotētisku ierīci — laika mašīnu — laiku punktus savienojoša transportlīdzekļa vai portāla veidā. Ceļošana laikā ir atpazīstams jēdziens filozofijā un daiļliteratūrā, taču teorētiskajā fizikā iespējai pārvietoties laikā ir ļoti ierobežots atbalsts, un parasti tas saistīts tikai ar kvantu mehāniku vai tārpejām, ko sauc arī par Einšteina-Rozena tiltiem. 1935. gadā Alberts Einšteins un Nātans Rozens uzrakstīja rakstu, kurā norādīja, ka vispārīgā relativitātes teorija pieļauj šādas ejas, jeb, kā viņi tās nosauca — tiltus.
Vienvirziena pārvietošanās laikā, izmantojot laika palēnināšanos (time dilation) ir labi zināms fenomens speciālās relativitātes un vispārējās relativitātes teorijā, taču ar pašreizējām tehnoloģijām nav iespējams pārvarēt daudz laika. Šī tēma izmantota dažādos agrāk radītos daiļliteratūras darbos, bet īpaši to popularizēja Herberta Velsa 1895. gadā sarakstītais romāns "Laika mašīna", kas joprojām ir populārs zinātniskās fantastikas darbs.
Ceļošana nākotnē
Daži senie mīti stāsta par varoņu pārvietošanos nākotnē. Hindu mitoloģijā sanskrita eposs Mahābhārata piemin stāstu par valdnieku Raivata Kakudmi, kurš ceļo uz debesīm, lai sastaptu visa radītāju Brahmu, un, atgriezies uz Zemes, ir pārsteigts, kad uzzina, ka pagājuši daudzi gadi.
Uz laika relativitāti norāda budistu Pāli Kanons (aptuveni 5. gadsimts p.m.ē). Tajā teikts "Debesīs... laiks rit citādi. Mūsu gadsimta laikā, simt gados, tikai viena diena, divdesmit četras stundas tur paiet".
Japāņu stāsts par Urasimu Taro (sarakstīts mūsu ēras 8. gadsimtā) vēsta par jaunu zvejnieku, kurš apmeklē zemūdens pili. Pēc trim dienām viņš atgriežas savā ciematā, taču ir pagājuši 300 gadi, par viņu vairs neviens neatceras, viņa ģimene ir mirusi, bet māja sen sagruvusi.
Agrīnajos zinātniskās fantastikas stāstos varoņi dažkārt iemieg uz daudziem gadiem un pamostas sabiedrībā, kura ir stipri izmainījusies. Te jāpiemin 19. gadsimta rakstnieku Edvarda Belamija (Edward Bellamy) stāsts Looking Backward (1888), Vašingtona Ērvinga (Washington Irving) 1819. gadā sarakstītais stāsts Rip Van Winkle, un, protams, H. Velsa 1899. gadā sarakstītais "Kad guļošais mostas" (When the Sleeper Awakes). Šajos stāstos ilgstošs miegs līdzīgi vienkāršai laika mašīnai aizved varoņus nākotnē.
Ceļošana pagātnē
Samuela Madena (Samuel Madden) 1733. gadā sarakstītais stāsts Memoirs of the Twentieth Century ir britu vēstnieku vēstules pagātnes diplomātiem, rakstītas it kā 1997. un 1988. gadā. Tās atspoguļo nākotnes politiskos un reliģiskos apstākļus. Šīs vēstules stāstītājs saņem no sava sargeņģeļa.
Čārlza Dikensa "Ziemasvētku dziesma" (A Christmas Carol) atspoguļo ceļošanu laikā abos virzienos, jo stāstītājs, skopais Ebenīzers Skrūdžs nonāk gan pagātnes, gan nākotnes Ziemassvētkos. Daži citi viņa stāsti izmanto to pašu sižetisko līniju: varonis iemieg un atmostas citā laikā.
Agrīnās laika mašīnas
Viens no pirmajiem stāstiem par pārvietošanos laikā ar mehāniskas laika mašīnas palīdzību ir Edvarda Peidža Mičela (Edward Page Mitchell) The Clock that Went Backward. Taču šis mehānisms robežojas ar fantāziju. Tas ir neparasts pulkstenis, kas cilvēkus nogādā nesenā pagātnē. Autors neizskaidro šī pulksteņa izcelsmi vai īpašības.
Spāņu rakstnieka Enrikes Gaspara i Rimbau (Enrique Gaspar y Rimbau) 1887. gadā iznākusī novele El anacronópete, iespējams, bija pirmais literārais darbs, kurā ceļošana laikā notiek ar mehāniskas iekārtas (kuģa) palīdzību. Endrū Sojers (Andrew Sawyer) piezīmē, ka šis stāsts "šķiet, ir pirmais literārais darbs, kurā aprakstīta laika mašīna", piebilstot, ka par tādu parasti tiek uzskatīts Edvarda Peidža Mičela The Clock that Went Backward, bet viņš nedomājot, ka ar pulksteni ir pietiekami. Ceļošanu laikā ar mehāniskiem līdzekļiem popularizēja H. Velsa "Laika mašīna".
Ceļošana nākotnē
Mūsdienu zinātne pieļauj vairākus iespējamus veidus ceļošanai nākotnē (būtībā jebkurš objekts dabiskā ceļā pārvietojas uz nākotni laika plūsmas dēļ, tādēļ ar ceļošanu nākotnē jāsaprot dabiskās laika plūsmas "apdzīšana").
Fiziskais (balstīts uz relativitātes teorijas secinājumiem)
Tārpejas
Tārpejas ir hipotētiska laiktelpa, kuras eksistenci pieļauj Einšteina vispārējās relativitātes teorijas lauka vienādojumi. Laika mašīna, kas izmantotu šādas tārpejas, hipotētiski darbotos šādā veidā: viens tārpejas gals tiktu paātrināts līdz ātrumam, kas tuvs gaismas ātrumam, iespējams, ar kādu modernu piedziņas sistēmu, un pēc tam atgrieztos sākotnējā vietā. Alternatīvs veids ir pārvietot vienu no tārpejas galiem uz gravitācijas lauku, kas lielāks par gravitācijas lauku, kurā atrodas otrs tārpejas gals, un pēc tam novietot to netālu no otra tārpejas gala. Abām šīm metodēm laika pātrināšanās izraisītu to, ka pārvietotais tārpejas gals kļūtu jaunāks nekā tas, kura pozīcija nemainījās (tā šķistu novērotājam no malas).